Prideaux John Selby

Prideaux John Selby (23. heinäkuuta 1788 Alnwick, Northumberland – 27. maaliskuuta 1867 Twizell) oli englantilainen lintutieteilijä, kasvitieteilijä ja taiteilija.

Selby opiskeli Oxfordin University Collegessa. Hän on julkaissut teokset Illustrations of British Ornithology (1821–1834), A History of British Forest-trees (1842) ja Illustrations of Ornithology (William Jardinen kanssa).

Monet lintukuvistaan Selby piirsi omasta kokoelmastaan. Hänen kokoelmansa hajaantui vuonna 1885 eri ostajille. Hän laati osat ”Kyyhkyt” (1835) ja ”Papukaijat” (1836) Jardinen teokseen Naturalist's Library, jälkimmäiseen maalasi kuvat Edward Lear. Jonkin aikaa hän oli toimittamassa aikakauslehteä Magazine of Zoology and Botany.

Selby nimesi linnuista muun muassa intianfrankoliinin (Francolinus pictus) yhdessä Jardinen kanssa.Zoonomen

Selby avioitui Lewis Tabitha Mitfordin kanssa, ja heille syntyi kolme tytärtä. Selby on haudattu Bamburghin kirkkomaalle.

 Lähteet 

Luokka:Brittiläiset ornitologit
Luokka:Brittiläiset kasvitieteilijät
Luokka:Brittiläiset taiteilijat
Luokka:Vuonna 1788 syntyneet
Luokka:Vuonna 1867 kuolleet